153.

Glavne spremembe organizacijske sheme in upravljanja Parlamenta so povzete v spodnji preglednici. Preglednica 11 Povzetek prestrukturiranj generalnega sekretariata v letu 2012 GD Prestrukturiranje in modernizacija GD PRES Oddelek za zaupne informacije je bil ustanovljen januarja, njegova konsolidacija pa poteka. Glavna naloga oddelka je priprava izvedbenih ukrepov, ki se nanašajo na obdelavo zaupnih dokumentov ob tesnem sodelovanju s službami Komisije in Sveta. Upravnemu oddelku za poslance je bila dodeljena pristojnost sekretariata svetovalnega odbora, ki je bil ustanovljen na novo za obnašanje poslancev EP, vključno s preverjanem izvajanja in spoštovanjem etičnega kodeksa komisarjev ter obdelavo izjav o finančnih interesih in zahtev poslancev. Internalizacija dejavnosti, povezanih z varnostjo, se nadaljuje. GD IPOL Prizadevanja so bila osredotočena na konsolidacijo novega direktorata za oceno učinka in evropsko dodano vrednost ter na oddelek za podporo ekonomskemu upravljanju kot tudi na usposabljanje novih skupin. Poleg tega je bil aprila 2012 ustanovljen začasni sekretariat posebnega odbora CRIM. GD EXPO Ustanovljen je bil nov direktorat za podporo demokraciji za večje usklajevanje dejavnosti EP, ki podpirajo nove in nastajajoče demokracije. Ta nov direktorat je bil vzpostavljen brez vpliva na proračun, s prerazporeditvami, in je začel delovati 1. aprila 2012. Direktorat vključuje oddelek za spremljanje volitev in službo za spodbujanje parlamentarne demokracije, ki sta že bila del GD EXPO, oddelek za odnose s parlamenti Zahodnega Balkana, ki je bil prestavljen iz GD predsedstvo, in na novo ustanovljen oddelek za dejavnosti na področju človekovih pravic. Na podlagi sklepa konference predsednikov z dne 13. septembra 2012 pa razširjene pristojnosti skupine za podporo demokraciji in usklajevanje ob volitvah zajemajo politično vodstvo in nadzor vseh dejavnosti novega direktorata. GD COMM Septembra 2012 je potekalo prestrukturiranje storitev s prerazporeditvami obstoječega osebja in delovnih mest, da bi se operativne strukture uskladile z operativnimi prednostnimi nalogami GD. Vzpostavljena sta bila dva nova oddelka, dva obstoječa oddelka pa sta bila prestavljena: — nov „horizontalni in tematski“ oddelek je bil vzpostavljen znotraj direktorata B, — oddelek za prireditve iz direktorata C je bil razdeljen na dva pododdelka: na oddelek za „prireditve in razstave“ in na oddelek za „informacijske kampanje“, — oddelek „hiše evropske zgodovine“ je bil prestavljen pod pristojnosti direktorata C za odnose z državljani, — oddelek za spremljanje javnega mnenja je bil prestavljen pod pristojnost generalnega direktorata, — oddelek za program obiskovalcev Evropske unije (EUVP) je bil prestavljen pod pristojnost generalnega direktorja. GD INLO Za soočanje z izzivi, ki jih predstavlja vedno večji in starajoči se nepremičninski park ter s tem povezane zahteve, je bil direktorat za infrastrukturo 1. aprila 2012 razdeljen na dva ločena direktorata. Prvi je pristojen za upravljanje nepremičninskih projektov (s posledično vzpostavitvijo oddelka za nepremičninske projekte v Strasbourgu), drugi pa za upravljanje in vzdrževanje nepremičnin. Januarja 2012 je bil ustanovljen tudi direktorat za vire, da bi se na centralen način upravljala vprašanja, povezana s človeškimi viri, finančnimi vidiki, dodeljevanjem javnih razpisov, upravljanjem IT in službo EMAS. V tem okviru so bili vzpostavljeni podporni oddelki na centralni ravni: oddelek za proračunsko načrtovanje, spremljanje in nadzor, oddelek za splošno usklajevanje in služba za pogodbe in javna naročila GD. Julija 2012 je te storitve dopolnila vzpostavitev oddelka za informacijsko tehnologijo in uporabniško podporo. GD TRAD Po ustanovitvi novega direktorata za vire, so bile obstoječe strukture reorganizirane in nov direktorat C sedaj vsebuje štiri oddelke, tj. oddelek za človeške vire (HR), oddelek za upravljanje finančnih virov in kontrolo (FRMC), oddelek za usposabljanje in delovno prakso (TTU) ter oddelek za informacijsko tehnologijo in uporabniško podporo (ITS). Namen teh sprememb je bilo zagotoviti usklajen pristop k upravljanju virov v celotnem GD in uskladitev strukture s strukturo drugih generalnih direktoratov. Poleg tega je bil vzpostavljen nov oddelek za redakcijo, ki prispeva k dodatnim izboljšavam učinkovitosti s povečanjem kakovosti izvornih besedil, ki se prevajajo v vseh prevajalskih oddelkih. GD INTE Vzpostavitev direktorata za vire je potekala na začetku leta 2012. Zaposlovanje osebja na različna delovna mesta v novo ustanovljene oddelke znotraj direktorata je bilo skoraj končano ob koncu leta. Avgusta 2012 je bil znotraj direktorata za organizacijo in načrtovanje ustanovljen oddelek za e-učenje, da bi se kar najbolj povečalo nudenje kvalificiranih tolmačev za vse delovne jezike v podporo prizadevanjem GD v okviru načrtovanja nasledstva in zaposlovanja. GD ITEC Ustanovitev direktorata za vire ob koncu leta 2011 je povzročila vzpostavitev štirih oddelkov v tem direktoratu, katerih vodje oddelka so bili na novo imenovani leta 2012. Oddelki so bili oblikovani z uporabo obstoječih virov, brez povečanja osebja. Predsedstvo je na svoji seji 2. julija 2012 sklenilo, da bo internaliziralo del dejavnosti informacijskih in komunikacijskih tehnologij, ki jih izvajajo zunanji ponudniki: ta ukrep, ki ne bo imel proračunskih posledic, bo povzročil vzpostavitev 60 stalnih delovnih mest v letih 2013 in 2014. Sredi leta vzpostavljen oddelek za načrtovanje in razvoj je omogočil okrepitev načrtovanja, presojo možnosti zahtev za projekte ter nadzor programa IT.